open-index/open-wikipedia-markdown huggingface dataset:
இரஞ்சன் ராய் டேனியல்

**இரஞ்சன் ராய் டேனியல்** (*Ranjan Roy Daniel*) (11 ஆகத்து 1923&nbsp;– 27 மார்ச்சு 2005) நாகர்கோவிலில் பிறந்த இந்திய இயற்பியலாளர் ஆவார். இவர் அண்டக் கதிர் மற்றும் விண் இயற்பியல் துறைகளில் பணிபுரிந்தவர் ஆவார். இவர் டாட்டா அடிப்படை ஆராய்ச்சி கழகத்தின் இயக்குநர் மற்றும் தலைவர் ஆவார். 1976 ஆம் ஆண்டில் இவர் இந்தியப் பிரதமர் இந்திரா காந்தியின் முதன்மை ஆலோசகராகப் பணியாற்றினார். இவர் ஓமி பாபாவுடன் இணைந்து அண்டவியல் கதிர்கள் பற்றிய தளத்தில் 23 ஆண்டுகள் பணியாற்றியவர் ஆவார்.

அறிவியல் மற்றும் பொறியியல் துறைகளில் இவரது பங்களிப்புகளுக்காக 1992 ஆம் ஆண்டில் இந்திய அரசால் சிறந்த குடிமக்களுக்கு வழங்கப்படும் உயரிய விருதுகளில் ஒன்றான பத்ம பூசண் விருது இவருக்கு வழங்கப்பட்டது.

## மேற்கோள்கள்

## வெளி இணைப்புகள்
* Works by Daniel, R. R. (Ranjan Roy) WorldCat

பகுப்பு:1926 பிறப்புகள்
பகுப்பு:2005 இறப்புகள்
பகுப்பு:இந்திய வானியற்பியலாளர்கள்
பகுப்பு:கன்னியாகுமரி மாவட்ட மக்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:நாகர்கோவில் நபர்கள்
பகுப்பு:20-ஆம் நூற்றாண்டு இந்திய இயற்பியலாளர்கள்
சாமித்தோப்பு பதி

**சாமித்தோப்பு பதி** என்றும் **சுவாமித்தோப்பு அய்யா வைகுண்டர் பதி** (Swamithoppu Ayya Vaikundar Pathi) என்றும் அழைக்கப்படும் தலமானது, அய்யாவழி மற்றும் அய்யாவழி சமயத்தின் தலைமைப் பதி ஆகும். மேலும் பதிகளில் புகழ் பெற்ற பதி இதுவாகும். இப்பதியை **தெட்சணாப்பதி** என்றும் அழைப்பர். இந்தப் பதியானது, அனைத்து சமயங்களைச் சார்ந்தவர்களும் வருகை தரும் முக்கியமான புனித இடம் ஆகும். மதச்சார்பின்மையின் முக்கிய அம்சமாக இது விளங்குகிறது. அய்யா வைகுண்டர் தவம், தியானம் செய்த முக்கிய மையமாக கருதப்படுகிறது.

அய்யா வழி புராணங்களின்படி, நாராயணரின் அவதாரமான அய்யா வைகுண்டா் தவம் செய்து இந்தியா முழுவதும் பல பின்தொடர்பவர்களை ஈர்த்தாா். 

## மேற்கோள்கள்

## வெளி இணைப்புகள்

* www.ayyavaikundar.com
* www.vaikundar.com
* www.vaikunt.org
* www.ayyavaigundar.org
*www.ayyavazhi.org
*www.tsi.org.in
*www.india9.com

பகுப்பு:கன்னியாகுமரி மாவட்டத்திலுள்ள இந்துக் கோயில்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:அய்யாவழி
பஹுதி அருவி

**பாகுதி அருவி** (Bahuti Falls) என்பது இந்தியாவின் மத்தியப் பிரதேச மாநிலத்தில் ரேவா மாவட்டத்தில் உள்ள ஒரு அருவியாகும்.

## அருவி
பாகுதி மத்தியப் பிரதேசத்தில் உள்ள ஒரு அருவியாகும். இந்த அருவியானது நிகாய் அல்லது ஓடா என அழைக்கப்படும் கிளை நதியொன்றின் மீது அமைந்துள்ளது. மாவ்கஞ்ச் பள்ளத்தாக்கின் விளிம்பினை நோக்கி பேலான் ஆற்றுடன் கலக்க இருக்கும் பகுதிக்கருகில் இது அமைந்துள்ளது. பேலான் ஆறு என்பது தமசா ஆற்றின் கிளை நதியாகும். இதன் உயரம் 198 மீட்டர் (650 அடி) ஆகும்.  

பாகுதி அருவியானது ஆற்றின் புத்துயிர்ப்பு பெறும் முறிவுத்தானத்திற்கு ஒரு எடுத்துக்காட்டு ஆகும். இது புத்துயிர்ப்பு பெறும் நதியின் நீளவாக்குச் சரிவினில் ஏற்படும் இடைவெளிகளைக் குறிக்கிறது. தன் போக்கில்  ஏற்படும் முறிவுச் சாய்வு நீர் செங்குத்தாக விழும் ஒரு அருவியை உருவாக்க அனுமதிக்கிறது.

## காணப்படும் தாவரங்கள் மற்றும் விலங்கினங்கள்
ரேவாவானது சற்றேறக்குறைய ஒரு மேட்டுநில நிலவமைப்பைப் பெற்றுள்ளது. பாகுதி பிரபாத் இந்த மேட்டு நிலத்தின் வடகிழக்கு மூலையில் அமைந்துள்ளது. இப்பகுதியில் காணப்படும் விலங்கின வகைகள் கழுதைப்புலி, நீலான், குள்ள நரி, இந்திய உடும்பு, பனங்காடை, இந்திய சாம்பல் இருவாச்சி, வண்ணாத்திக்குருவி போன்றவை ஆகும்.

## மேற்கோள்கள்

பகுப்பு:மத்தியப் பிரதேசம் புவியியல் தொடர்பான குறுங்கட்டுரைகள்
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
போஜேஷ்வர் கோயில்

**போஜேஷ்வர் கோயில்** (Bhojeshwar Temple) என்பதுமத்தியப் பிரதேசத்தின் போஜ்பூர் கிராமத்தில் முழுவதுமாக கட்டிமுடிக்காத ஒரு இந்துக் கோவிலாகும். இது  சிவனுக்கு அர்ப்பணிக்கப்பட்ட ஒரு கோவில்.7.5 உயரமுள்ள சிவலிங்கம் இங்கு இருக்கிறது.

போஜ்பூர் கோயில் 11ஆம் நூற்றாண்டைச் சேர்ந்த பரமாரப் பேரரசு மன்னன் போஜனால் கட்டப்பட்டதாக நம்பப்படுகிறது. கோயில் கட்டி முடிக்கப்படாததால், இதற்கென *பிரதிஷ்டை* கல்வெட்டு இல்லை. இருப்பினும், இப்பகுதியின் பெயர் ("போஜ்பூர்") போஜாவுடன் அதன் தொடர்பை உறுதிப்படுத்துகிறது. 

## சான்றுகள்

பகுப்பு:ராய்சேன் மாவட்டம்
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
காளிகேசம்

**காளிகேசம்** (*Kalikesam*) இந்தியாவின் தமிழ்நாட்டிலுள்ள கன்னியாகுமரி மாவட்டத்தில் கன்னியாகுமரி காட்டுயிர் புகலிடத்தில் கீரிப் பாறையருகே அமைந்துள்ளது.  சுற்றுச்சூழல் பூங்காவான இப்புகலிடத்தின் ஆற்றங்கரை ஓரத்தில் ஒரு காளிகோவில் அமைந்துள்ளது.

## அமைவிடம்
இது மேற்குத் தொடர்ச்சி மலையில் கன்னியாகுமரி மாவட்டத்தின் வடபகுதியில் நாகர்கோவிலிலிருந்து 35 கிலோமீட்டர்கள் தொலைவில் அமைந்துள்ளது. 
நாகர்கோவிலில் இருந்து காளிகேசத்திற்கு பேருந்துகள் உள்ளன. ஆனால் குறிப்பிட்ட நேர இடைவெளியில்  அவை செல்கின்றன. நாகர்கோவிலிலிருந்து 4, 4ஏ என்ற எண்ணிட்ட பேருந்துகளும் மார்த்தாண்டத்திலிருந்து 330 என்ற எண்ணிட்ட பேருந்தும் இவ்வூருக்குச் செல்கின்றன. பௌர்ணமி நாட்கள் மற்றும் பிற தமிழ் பண்டிகைக் காலங்கள் போன்ற பண்டிகைக் காலங்களில் முழு நாட்களுக்கும் இங்கு சிறப்புப் பேருந்துகள் இயக்கப்படுகின்றன. 

## வசதிகள்
வனப்பகுதிகளுக்குள்  சட்டவிரோத செயல்களை தவிர்க்கும் வகையில் சோதனை சாவடி அமைக்கப்பட்டுள்ளது. காளிகேசம் கோவிலுக்கு வருவதற்கு தடை விதிக்கப்பட்டுள்ளது. இங்கு செல்ல நாகர்கோவில் வன அதிகாரியிடம் அனுமதி பெற வேண்டும்.

## மேற்கோள்கள்

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்ட சுற்றுலாத் தலங்கள்

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்ட சுற்றுலாத் தலங்கள்
அரசு மேல்நிலைப் பள்ளி, ஆரல்வாய்மொழி

**ஆரல்வாய்மொழி அரசு மேல்நிலைப்பள்ளி**  (Government Higher Secondary School, Aralvaimozhi)  கன்னியாகுமரி மாவட்டம் தோவாளை வட்டாரத்தில் அமைந்துள்ளது. பள்ளியில் 454 மாணவர்கள் 479 மாணவிகள் என மொத்தம் 933 மாணவர்கள் படித்து வருகின்றனர். நபார்டு திட்டத்தின்கீழ் இப்பள்ளிக்குத் தேவையான பல்வேறு அடிப்படை வசதிகளை செய்யும் பொருட்டு அரசு நிதி ஒதுக்கீடு செய்தது.

## பள்ளியில் இயங்கி வரும் அமைப்புகள்
# நாட்டு நலப்பணித் திட்டம்
# சாரண சாரணியர் இயக்கம்
# சுற்றுச்சூழல் மன்றம்
# பசுமைப்படை
# செஞ்சிலுவைச் சங்கம்

## சான்றுகள்


பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள அரசுப் பள்ளிகள்
குலசேகரம்

**குலசேகரம்** என்பது இந்தியாவின் தமிழ்நாட்டிலுள்ள கன்னியாகுமரி மாவட்டத்தில் பேரூராட்சி ஆகும்.  இது பத்மனாபபுரம் சட்டமன்றத் தொகுதிக்கு உட்பட்டதாகும். 

மார்த்தாண்டத்திற்கு அடுத்து   இம்மாவட்டத்தில் மிக முக்கியமான வணிக மையங்களில் இதுவும் ஒன்றாகும். குலசேகரத்திற்குள் ஒட்டுமொத்த பண பரிமாற்றம் 25 மில்லியனுக்கும் மேலானது என்று கருதப்படுகிறது. குலசேகரத்தில் பல ரப்பர் தோட்டங்கள் உள்ளன; அங்கு உயர்ந்த தரம் கொண்ட ரப்பர் மரங்கள் விளைகின்றன. இது நகரின் முக்கிய வருவாய் ஆதாரமாக உள்ளது.

கடல் மட்டத்திலிருந்து சுமார் 122 மீட்டர் உயரத்தில் அமைந்துள்ள குலசேகரம் பகுதியின் புவியியல் ஆள்கூறுகள்,  ஆகும்.

தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிற மகாவிஷ்ணு கோயில் மற்றும் சாஸ்தா கோயில் ஆகியவை குலசேகரம் பகுதியில் அமைந்துள்ளன. மேலும், அச்சாலீசுவரர் கோயில் குலசேகரத்தில் அமையப் பெற்றுள்ளது.

## சொற்பிறப்பு
குலசேகரம் என்பது கேரளாவைச் சார்ந்த ஒரு வம்சத்தின் பெயராகும், அதன் பெயர் பெறப்பட்டிருக்கலாம்.

## நிர்வாகம்
குலசேகரம் கன்னியாகுமரி மாவட்டத்தில் உள்ள ஒரு நகர பஞ்சாயத்து ஆகும். பஞ்சாயத்தில் 18 வார்டுகள் உள்ளன. தேர்ந்தெடுக்கப்பட்ட கவுன்சிலர்கள் தங்கள் வார்டுகளின் வளர்ச்சிக்கு பொறுப்பாளிகள். வடிகால் வசதி, உள்ளூர் சாலைகள் மற்றும் நீர் வசதி ஆகியவற்றை பராமரிக்கின்றனா்.

## பாதுகாப்பு

### காவல் நிலையம்
குலசேகரம் காவல் நிலையம் அரசுமூட்டில் அமைந்துள்ளது.

### தீ கட்டுப்பாடு
தீ கட்டுப்பாட்டு நிலையம் ஈஞ்சக்கோடு எனும் பகுதியில் அமைந்துள்ளது.

## சுற்றுலா
 கன்னியாகுமரி மாவட்டத்தில் உள்ள பல்வேறு சுற்றுலா தலங்களுக்கிடையேயான முக்கிய இடமாக இது விளங்குகிறது. திற்பரப்பு, மாத்தூர் தொட்டிபாலம், பேச்சிப்பாறை அணை, பெருஞ்சாணி நீர்த்தேக்கம் மற்றும் கோதையாறு அணை. திற்பரப்பு நீர்வீழ்ச்சிகளும், பேச்சிப்பாறை அணைகளும் மாவட்டத்தில் உள்ள முக்கிய சுற்றுலா தலங்களாகும். கோதையாறு பகுதியில் ஒரு நீர்மின்சார நிலையம்  உள்ளது அது அடர்ந்த காட்டு பகுதியில் அமைந்துள்ளது. 

## கல்வி
குறிப்பாக மருத்துவ ஆய்வுகளில்.தமிழ்நாட்டின் கல்வி வரைபடத்தில் குலசேகரம் முக்கிய இடம் வகிக்கிறது, மூன்று மருத்துவக் கல்லூரிகள், நான்கு செவிலியா்  பயிற்சி மருத்துவ கல்லூரிகள் மற்றும் பிற கல்லூரிகள் மற்றும் பள்ளிகளும் இந்த நகரில் அமைந்துள்ளது.

### மருத்துவ கல்லூரிகள்
* ஸ்ரீ ராமகிருஷ்ணா மருத்துவக் கல்லூரி, இயற்கை மருத்துவம் மற்றும் யோக அறிவியல்
* ஸ்ரீ மூகாம்பிகா மருத்துவ அறிவியல் நிறுவனம் (SMIMS) 
* சாரதா கிருஷ்ணா ஹோமியோபதி மருத்துவக் கல்லூரி 

### பல் மருத்துவ கல்லூரிகள்
* ஸ்ரீ மூகாம்பிகா இன்ஸ்டிடியூட் ஆப் டென்டல் சயின்சஸ்

### கலை & அறிவியல்
* ஸ்ரீ ராமகிருஷ்ணா கல்வியியல் கல்லூரி
குலசேகரத்தில் 20 க்கும் மேற்பட்ட தனியார் கல்வி நிறுவனங்கள் உள்ளன இவை பல்வேறு நிலைகளில் கல்வியை அளிக்கின்றன..

## மேற்கோள்கள்

* G

பகுப்பு:கன்னியாகுமரி மாவட்டத்தில் உள்ள பேரூராட்சிகள்

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
ஜோகிலா

**ஜோகிலா** (ஆங்கிலம்: *Zokela*) என்பது மத்திய ஆப்பிரிக்கக் குடியரசிலுள்ள ஒரு செல்வாக்கான இசைக்குழு. 1980 - களின் முற்பகுதியில் ஜோகிலா என்னும்  பெயாில் தோன்றிய ஆப்பிாிக்க இசை பாணிக்கு இக்குழுவே காரணி. 
மின் கிதார், முரசு போன்ற கருவிகளும், லொபாயே பகுதியின் விழா மற்றும் இறுதிச்சடங்கின் கூத்தின் போது பயன்படுத்தப்படும் இன்றியமையாத ஒலிகளுமே இந்த பாங்கியைச் சார்ந்த இசைக்குழுவின் தனிச்சிறப்பாகும்.

## மேற்கோள்கள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:மத்திய ஆப்பிரிக்கக் குடியரசு
ஆலிவர் பர்க்மன்

**ஆலிவர் பர்க்மன்** (Oliver Burkeman 1975) என்பவர் பிரித்தானிய எழுத்தாளர், இதழாளர், நூலாசிரியர் ஆவார்.  பிரித்தானியா செய்தித்தாள்களில் கட்டுரைகளை வரைந்து வருகிறார்.

## படிப்பு

1994 இல் மெட்ரிகுலேசன் தேர்வில் வெற்றி பெற்றார். யார்க்கு அன்டிங்டன் பள்ளியில் படித்தார்.கேம்பிரிஜ் கிறித்துக் கல்லூரியில் பயின்று பட்டம் பெற்றார்.

## எழுத்துப்பணி
*தி கார்டியன் என்ற செய்தித் தாளில் "இந்தப் பத்தி உங்கள் வாழ்க்கையை மாற்றும்" என்னும் தலைப்பில் தொடர்ந்து எழுதி வருகிறார்.
**தி ஆன்டி டோட்* என்ற ஒரு நூலையும் எழுதியுள்ளார். இந்த நூலில் "செல்வத்தைச் சேர்ப்பதால் மட்டுமே மகிழ்ச்சி உண்டாகாது" போன்ற கருத்துகளைத் தெரிவித்துள்ளார்.
*"உதவி! மகிழ்வாக இருக்க வேண்டும்.எப்படி?" என்ற நூலும் எழுதியுள்ளார். அவரது வலைப்பூவிலும் எழுதி வருகிறார்.

## விருதும் பரிசும்
2015 க்குரிய எப். பி. ஏ. இளைய பத்திரிகையாளர் விருதைப் பெற்றார். 2006 இல் ஆர்வெல் பரிசு பெற்றார்.

## மேற்கோள்கள்

பகுப்பு:பிரித்தானிய ஊடகவியலாளர்கள்
பகுப்பு:1975 பிறப்புகள்
பகுப்பு:வாழும் மக்கள்
பிரிஜ்பூஷன் ராஜ்புட்

**பிரிஜ்பூஷன் ராஜ்பூட்** (Brijbhushan Rajput Alias Guddu Bhaiya) என்பவர் ஒரு இந்திய அரசியல்வாதி ஆவார். இவர் இந்தியாவின் உத்திரப்பிரதேச மாநிலத்தில் சர்க்காரி தொகுதியின் 17 வது சட்டமன்ற உறுப்பினர் ஆவார். இவர் பாரதிய ஜனதா கட்சியைச் சேர்ந்த சட்டதன்ற உறுப்பினர் ஆவார்.
## மேற்கோள்கள்

பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:உத்தரப் பிரதேச சட்டமன்ற உறுப்பினர்கள்
பகுப்பு:மகோபா மாவட்ட நபர்கள்
மலங்கரை கத்தோலிக்கக் கல்லூரி, மரியகிரி

**மலங்கரை கத்தோலிக்கக் கல்லூரி, மரியகிரி** என்பது தமிழ்நாட்டின், மரியகிரியல் உள்ள ஒரு கல்லூரி ஆகும். இக்கல்லூரி திருநெல்வேலி மனோன்மணியம் சுந்தரனார் பல்கலைக்கழகத்துடன் இணைவுபெற்றது ஆகும். இது மலங்கரை கத்தோலிக்க திருச்சபையின் கட்டுப்பாட்டில் உள்ளது.  இது 1998 இல் தொடங்கப்பட்டது, இதில்  உயிர்வேதியியல், கனிணி அறிவியல் மற்றும் இயற்பியல் ஆகிய மூன்று பட்டப்படிப்புகளை வழங்கி வருகிறது. இந்த கல்லூரி மலங்கார கத்தோலிக்க திருச்சபையின் பிரதான பேராயர் மோரன் சிரில் மார் பஸ்லீஸஸ் கத்தோலோசோஸ் என்பவரால் தொடங்கி வைக்கப்பட்டது.

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்ட பல்கலைக்கழகங்களும் கல்லூரிகளும்
பகுப்பு:மனோன்மணியம் சுந்தரனார் பல்கலைக்கழக இணைவுக்கல்லூரிகள்
விட்டல் பாய் பட்டேல்

thumb|விட்டல் பாய் பட்டேல்
வீர கேசரி **விட்டல் பாய் பட்டேல்** (*Vithalbhai Patel*, 27 செப்டம்பர் 1873 – 22 அக்டோபர் 1933) இந்திய விடுதலைப் போராட்ட வீரரும் அரசியல்வாதியும், சுயாட்சிக் கட்சியின் நிறுவனர்களில் ஒருவரும் ஆவார். இவர் இந்தியாவின் முதல் துணைப் பிரதமர் மற்றும் உள்துறை அமைச்சரான வல்லபாய் பட்டேலின் அண்ணனாவார்.

## தொடக்கக்கால வாழ்வு
பட்டிதர் சமூக விவசாயக் குடும்பத்தைச் சேர்ந்த ஜாவர்பாய் - லாட்பாய் தம்பதியரின் ஐந்து குழந்தைகளில் மூன்றாவது குழந்தையாகக் குஜராத்தில் உள்ள நதியாத்தில் பிறந்தார். சர்தார் வல்லபாய் பட்டேலுக்கு இரண்டு ஆண்டுகள் மூத்தவர் இவர். நதியாதிலும் பம்பாயிலும் கல்வி கற்று கோத்ராவிலும் போர்சத்திலும் இருந்த நீதிமன்றங்களில் இளம் வழக்குரைஞராகப் பணியாற்றினார். இளம் வயதிலேயே திவாலிபாய் என்பவரை மணந்தார்.

## அரசியல் பணிகள்
இவர் 1913ல் பம்பாய் (மும்பை) சட்டசபை உறுப்பினராகிச் சட்டசபையில் சர் பெரோஷா மேத்தாவின் தலைமையில் கட்டாய இலவசத் தொடக்கக் கல்வி சட்டத்தை பம்பாய் நகரத்துக்கு மட்டுமல்லாது மற்ற மாவட்டங்களுக்கும் விரிவாக்கும் சட்டத்தை 1917 ஆம் ஆண்டு முன்மொழிந்தார். 

இவர் மண உறுதி எனப்படும் இந்துத் திருமணங்கள் ஏற்புடைமை மசோதா (Hindu Marriages validity bill) என்ற மசோதாவைக் கொண்டு வந்தார்.

புகழ் பெற்ற சேத் கோவர்தன்தாஸ் சுந்தர்தாஸ் மருத்துவக் கல்லூரியை உருவாக்கியது, ஏழாம் எட்வர்டு நினைவு இல்லத்தை உண்டாக்கியது போன்றவை இவர் ஆற்றிய பணிகளில் சில.

இந்திய அரசியல் சட்ட ஆய்வு கூட்டுக் குழுவிற்கு இரண்டு முறை இங்கிலாந்து சென்றார். 

## இறப்பு
22 அக்டோபர் 1933ல் ஜெனீவாவில் உடல் நலக் குறைவால் அவர் இறந்தார். பதப்படுத்தப்பட்ட அவரது உடல் ஜெனிவாவிலிருந்து பம்பாய்க்கு எஸ் எஸ் நார்குண்டா என்ற கப்பல் மூலம் கொண்டுவரப்பட்டது. முன்னூறாயிரத்துக்கும் அதிகமானோர் முன்னிலையில் அவருடைய உடல் பம்பாயில் தகனம் செய்யப்பட்டது.

## மேற்கோள்கள்

பகுப்பு:1873 பிறப்புகள்
பகுப்பு:1933 இறப்புகள்
பகுப்பு:குஜராத் அரசியல்வாதிகள்
பகுப்பு:இந்திய விடுதலைப் போராட்ட வீரர்கள்
பகுப்பு:துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
தாடிக்கொம்பு சௌந்தரராஜ பெருமாள் கோயில்

**சௌந்தரராஜ பெருமாள் கோயில்** என்பது திண்டுக்கல் மாவட்டம், தாடிக்கொம்பு என்ற ஊரில் அமைந்திருக்கும் ஒரு பெருமாள் கோயில் ஆகும். இக்கோவில் விஜயநகர பேரரசர்களான அச்சுததேவராயர், ராமதேவராயர் ஆகிய மன்னர்களால் கட்டப்பட்டது.

## கோயில் அமைப்பு
கோயிலின் முகப்பில் ஐந்து நிலை ராஜ கோபுரம் உள்ளது. நான்கு பக்கங்களிலும் உயர்ந்த உறுதியான மதில்கள் நடுவில் கோயில் பிரகாரமும் ஐந்து சந்நிதிகளும் உள்ளன. ஆழ்வார்களின் செப்பு திருவுருவங்களும் திருமாலின் தசாவதாரத்தினை விளக்கும் சிற்பங்களும் அமைந்துள்ளன.

அம்மன் சன்னதியை அடுத்து கனகசபை மண்டபமும் அற்புத சிற்பங்கள் அடங்கியுள்ள கலைக்கூடமாக திகழ்கிறது. மதுரை, சுசீந்திரம், கிருஷ்ணாபுரம், தென்காசி போன்ற கோயில்களில் உள்ளது போலவே சப்த ஸ்வரங்களை எழுப்பும் இசைத்தூண்கள் இம்மண்டபத்தில் உள்ளன.

### சந்ததிகள்
சௌந்தர்ராஜ பெருமாள், ஸ்ரீ தேவி, பூதேவி சமேதகராக காட்சியளிக்கிறார். சந்நிதியின் தென் புறத்தில் சௌந்தரவல்லி தாயார் சந்நிதி உள்ளது.

இக்கோயிலில் கல்வி தெய்வங்களான ஹயக்ரீவர், சரஸ்வதி இருவரும் அடுத்தடுத்து காட்சியளிக்கின்றனர். தன்வந்திரிக்கும் தனி சன்னதி உள்ளது. இங்குள்ள சக்கரத்தாழ்வாரும் விசேசமானவர். இவரைச் சுற்றிலும் காயத்ரி மந்திர தேவதைகள் உள்ளனர். இவருக்குப் பின்புறம் உள்ள நரசிம்மரை சுற்றிலும் அஷ்ட லட்சுமிகள் உள்ளனர். விஷ்வக்ஸேனர், இரட்டை விநாயகர், பெருமாளின் தசாவதாரம், லட்சுமி நரசிம்மர், வேணுகோபாலர், ஆஞ்சநேயர், சொர்ண பைரவர் ஆகியோருக்கும் சன்னதி உண்டு.

## நடைதிறப்பு நேரம்
* காலை: 6:00  முதல் மதியம் 12:00 மணி வரை
* மாலை: 4:00 முதல் இரவு 800 மணி வரை

## பிரார்த்தனைகள்
இங்குள்ள கார்த்தவீரியார்ஜூனன் சன்னநிதியில் எலுமிச்சை பழ மாலை மற்றும் நெய் விளக்கு ஏற்றி வழிப்பட்டால் நினைத்தது நடக்கும். வியாழன் கிழமைதோறும், இங்குள்ள ஆண்டாளுக்கு மஞ்சள் அபிஷேகம் செய்து வழிபட்டால் திருமணம் கைகூடும். குழந்தை வரம், வணிக வளர்ச்சி, வெளிநாட்டு வாய்ப்புகள் போன்ற பிரார்த்தனைகள் நிறைவேறும்.

## திருவிழாக்கள்
சித்திரை மாதப் பௌர்ணமி நாளன்று செளந்தராஜ பெருமாள் குடகனாற்றில் இறங்கி பக்தர்களுக்கு அருள்பாலிப்பர். ஆடி மாதம், ஆடிப் பூரம் நாளில் பெருமாள் - ஆண்டாளுக்கு திருக்கல்யாண உற்சவம் மிகச் சிறப்பாகக் கொண்டாடப்படுகிறது. புரட்டாசி மாதத்தில் நவராத்திரி உற்சவம் ஒன்பது நாட்கள் நடைப்பெறுகிறது. தாயார் சன்னதியில் கொலு விழா நடைப்பெறும். மார்கழி மாதத்தில் நடைப்பெறும் வைகுண்ட ஏகாதசி மிக முக்கியமான விழாவாகும். சொர்க்க வாசல் திறப்பு விழா சிறப்பாகக் கொண்டாடப்படுகிறது.

திருவோணத்தன்று ஹயக்ரீவருக்கு தேனபிஷேகத்துடன் விசேஷ பூஜை நடக்கிறது. படிப்பில் மந்தம், ஞாபகமறதி, பேச்சுகுறைபாடு உள்ளவர்கள் ஹயக்ரீவருக்கு தேங்காய், நாட்டுச்சர்க்கரை, நெய் சேர்ந்த கலவையை படைத்து, ஏலக்காய் மாலை அணிவித்து வேண்டிக் கொள்கிறார்கள்.

அமாவாசைதோறும் மூலிகை தைலாபிஷேகம், மூலிகை லேகியம் படைத்து தன்வந்திரிக்கு பூஜை நடக்கிறது.

## இதனையும் காண்க
* திருநாகை சவுந்தரராஜப்பெருமாள் கோயில்

## மேற்கோள்கள்

## வெளி இணைப்புகள்
* தாடிகொம்பு சௌந்தரராஜப் பெருமாள்  கோயிலின் இணையதளம்

பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:திண்டுக்கல் மாவட்டத்திலுள்ள பெருமாள் கோயில்கள்
ஒங்கோல் மாடு

**ஒங்கோல் மாடு** (Ongole) என்பது இந்தியாவைச் சேர்ந்த ஒரு நாட்டு மாட்டு  இனமாகும். இவை ஆந்திரப்பிரதேசத்தின் பிரகாசம் மாவட்டத்தில் காணப்படுகின்றன. இதன் பெயர் ஒங்கோல் என்ற ஊரின் பெயரில் இருந்து வந்த‍தாகும், சிலர் இதை நெல்லூர் மாடு என்றும் அழைக்கின்றனர், ஏனென்றால் இந்தப் பகுதி ஒரு காலத்தில் நெல்லூர் மாவட்டத்தைச் சேர்ந்த‍தாக இருந்த‍தால் இவ்வாறு அழைக்கப்படுகிறது. இந்த மாடுகள் கால் மற்றும் வாய் நோய் மற்றும் விசர் மாட்டு நோய் ஆகிய நோய்களில் இருந்து தன்னைக் காத்துக்கொள்ளும் நோய் எதிர்க்கும் திறன் உடையவை. மேலும் எல்லா வகை தட்ப வெப்ப நிலையிலும் வளரக்கூடியவை  என்று கூறப்படுவதால் இவற்றிற்கு மக்கள் மத்தியில் பெரும் தேவை உள்ளது.   இந்த காளைகளின் வலிமை மற்றும் தீவிரத்தன்மையின் கொண்ட இனங்களில் ஒன்று. இதன் எடை அரை டன் வரை இருக்கும் .1.5 மீட்டர் உயரம் ,1.6 மீட்டர் நீளமும் கொண்டவை . இதனால் இவை மெக்சிக்கோ மற்றும் கிழக்கு ஆப்பிரிக்காவின் சில பகுதிகளில் காளைச் சண்டைக்குப் பயன்படுத்தப்படுகின்றன.  இந்தக் காளை தமிழகம், ஆந்திராவில் பாரம்பரிய சல்லிக்கட்டு விளையாட்டில் பயன்படுத்தப்படுகிறது. இந்த மாடுகளைச் சல்லிக்கட்டு போன்றவற்றிற்காக வளர்ப்பவர்கள் இவற்றின்  இனப்பெருக்கத்தின்போது இனத்தூய்மையைப் பாதுகாத்து வளர்த்து வருகின்றனர்.

ஓங்கோல் பசுக்கள் 432 இல் இருந்து 455 கிலோ வரை எடை கொண்டவை. இவை 279 நாட்கள் வரை பால் தரக்கூடியன. இதில் 5% வரை கொழுப்பு தன்மை உள்ளது. இதனால் இதன் கன்றுக்குட்டிகள் செழிப்பாக வளர்கிறன்றன. ஓங்கோல் பசுக்கள் அதன் கன்றுகளிடம் மிக நெருக்கமாக இருக்கும் . மற்ற விலங்குகளிடம் இருந்து கன்றுகளை பாதுகாப்பதில் வல்லது.

## மேற்கோள்கள்

பகுப்பு:மாடுகள்
பகுப்பு:இந்தியாவில் தோன்றிய மாட்டு இனங்கள்
ஸ்காட் கிறிஸ்தவ மேல்நிலைப் பள்ளி

கன்னியாகுமரி மாவட்டத்தில் நாகா்கோவில் பகுதியில் உள்ள ஸ்காட் கிறிஸ்தவ மேல்நிலைப் பள்ளி பழமையான பள்ளிகளில் ஒன்றாகும். இது தென்னிந்தியப் பேராயத்தின் கன்னியாகுமரி மறைமாவட்டத்தால் இயக்கப்படுகிறது. இது நாகர்கோவில் நகரத்தின் நடுப் பகுதியில் அமைந்துள்ளது. 

## செயல்பாடுகளும் விருதுகளும்
கீழ்கண்ட செயல்பாடுகள் பள்ளியில் செயல்பட்டு வருகிறது.
# தேசிய மாணவா் படை
# சாரணர் சங்கம் 
# பசுமைப்படை
# இளைஞர் செஞ்சிலுவை சங்கம்
# செந்நாடாப் படை
# கலந்துரையாடல் அரங்கம்

பள்ளியின் வளாகத்தை சுற்றி நிழலுக்கான மரங்களைக் கொண்ட பரந்த விளையாட்டு மைதானங்கள் உள்ளன. ஒரு கால்பந்து விளையாட்டு நிலம் பள்ளி வளாகத்திற்கு வெளியே அமைந்துள்ளது.

## வெளி இனைப்புகள்
* Scott Christian College
* http://wikimapia.org/171805/Scott-Christian-Higher-Secondary-School-Nagercoil-Tamilnadu-India
* http://wikimapia.org/12834685/Scott-Christian-Higher-Secondary-School
* http://bbs.keyhole.com/ubb/ubbthreads.php?ubb=showflat&Number=522809
* http://www.indicareer.com/schools-of-Convent-in-Tamil%20Nadu.html
* https://archive.today/20130505034727/http://bbs.keyhole.com/ubb/ubbthreads.php?ubb=showflat&Number=522809

பகுப்பு:கன்னியாகுமரி மாவட்டத்திலுள்ள தனியார் பள்ளிகள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
மகாமாரியம்மன் கோவில், பென்னாங்

1833 ஆம் ஆண்டில் மலேசியா நாட்டிலுள்ள பென்னாங் நகரில் உள்ள ஜார்ஜ்  டவுனில்  கட்டப்பட்ட** ஸ்ரீ மகாமாரியம்மன் கோயில்** ஒரு மிக பழமையான இந்துக்கோவில்.அதன் நுழைவாயிலில் ஏராளமான கடவுளரின் சிலைகள் நிறைந்துள்ளன. இது மாரியம்மன் கோவில் எனவும் இந்திய இராணி தெருக்கோவில் எனவும் அழைக்கப்படுகிறது. இந்த கோவில் ஸ்ரீ முத்து மாரியம்மன், ஸ்ரீ அருள்மிகு மகாமாரியம்மன்  கோவில், ஸ்ரீ மாரியம்மன் கோவில் என பல்வேறு பெயர்களில் அழைக்கப்படுகிறது.

## வரலாறு
thumb|மகாமாரியம்மன் கோவில்

## மேற்கோள்கள்

பகுப்பு:பினாங்கு
பகுப்பு:மலேசியாவிலுள்ள அம்மன் கோயில்கள்
மஞ்சு சிவாச்

**மஞ்சு சிவாச்** (MANJU SHIWACH) என்பவர் இந்திய அரசியல்வாதி மற்றும் உத்திரப்பிரதேச மாநிலத்தின் மோதிநகர் சட்டமன்றத் தொகுதி உறுப்பினர் ஆவார். இவர் இந்தத் தொகுதியின் 17-வது சட்டமன்ற உறுப்பினர் ஆவார். இவர் பாரதிய ஜனதா கட்சியைச் சேர்ந்தவர். 
## அரசியல் வாழ்க்கை
உத்தரபிரதேச மாநிலத்தின் 17 வது சட்ட மன்ற உறுப்பினராக சிவாச் உள்ளார். 2017 இல் இருந்து, அவர் மோடி நகர் தொகுதிக்கான பாஜக உறுப்பினராக உள்ளார்.
## மேற்கோள்கள்

பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:உத்தரப் பிரதேச சட்டமன்ற உறுப்பினர்கள்
பகுப்பு:காசியாபாத் மாவட்ட (இந்தியா) நபர்கள்
ராமபதி சாஸ்திரி

**ராமபதி சாஸ்திரி** (Ramapati Shastri) என்பவர் ஒரு இந்திய அரசியல்வாதியாவார். இவர் உத்திரப்பிரதேச மாநிலத்தின் மன்கூபர் சட்டமன்றத் தொகுதி உறுப்பினராக உத்திரப்பிரதேசத்தின் 17 வது சட்டமன்றத்துக்கு தேர்ந்தெடுக்கப்பட்டார். மேலும் யோகி ஆதித்யநாத் அமைச்சரவையில் சமூக நலத்துறை அமைச்சராகவும், பட்டியல் இனத்தவர் மற்றும் பழங்குடியினர் நலத்துறை அமைச்சராகவும் உள்ளார்.
## மேற்கோள்கள்

பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:உத்தரப் பிரதேச சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:உத்திரப்பிரதேச மாநில அமைச்சர்கள்
பச்சேந்திரி பால்

**பச்சேந்திரி பால்** (*Bachendri Pal*) உலகின் மிக உயரமான மலைச்சிகரமான இமயமலையில் உள்ள  எவரெஸ்ட் கொடுமுடியில் ஏறி  சாதனை படைத்த முதல் இந்திய பெண் ஆவார். இவர்  உத்தரகாண்ட்  மாநிலத்தில் நாகுரி  கிரமத்தை  சேர்த்தவர்.      இவர்  1954-ஆம் ஆண்டு மே  மாதம் 24-ஆம் தேதி பிறந்தார்.  இவரது  தந்தை  ஸ்ரீ கிருஷ்ணபால்சிங், தாயார் ஹன்ஸாதேவி. தந்தை சிறிய  அளவிலான பலசரக்கு வியாபாரம் செய்தவர். இந்திய  எல்லையிலிருந்து  தீபெத்திய எல்லை பகுதிக்கு சரக்குகளை  விற்பனை செய்வது இவரது தொழில்.

கல்லூரிப்  படிப்பு  முடிந்ததும், பச்சேந்திரி பால்  மலையேற்ற  பயிற்சிப் பள்ளியில் சேர்ந்து,   மலையேற்றம்  தொடர்பான  குழு  பயிற்சியினை பெற்றார் . அந்த  பயிற்சியின் போது  அவர் 6675 மீட்டர் உயரம்  உள்ள கங்கோத்திரி  மலையிலும் ,5819 மீட்டர் உயரம்  உள்ள ருதுகாரி மலையிலும் ஏறினார்.

பின்னர்  தேசிய சாகச  அமைப்பில் ,பெண்களுக்கு  மலையேற்றப் பயிற்சி அளிக்கும் பயிச்சியாளராக  சேர்ந்து சிறிது  காலம்  பணிபுரிந்தார். 1984 ஆம்  ஆண்டு எவெரெஸ்ட்  மலையில்  ஏற ,இந்தியாவின்  4-வது  மலையேற்றக்குழு  அமைக்கப்பட்டது. அந்த குழுவில் பச்சேந்திரி பால் இடம்பெற்றார் .அந்த  பயணத்தின்போது  அவர்களது  குழு மீது பனிமலை விழுந்து    பலருக்கும் காயம்  ஏற்பட்டது .இருப்பினும் பச்சேந்திரி பால் மனம் தளராமல் தனது  பயணத்தை தொடர்ந்தார் .மைனஸ் 40 டிகிரி  அளவிற்கு தட்பவெப்பம் இருந்தபோதும் ,கடுமையான குளிர் காற்று  வீசியபோதும் ,பல்வேறு  இடங்களில்  பனிமலை  முகடுகள்  தடையாக இருந்தபோதும் மனம்  தளராமல்  அத்தனை  தடைகளையும்  மீறி தொடர்ந்து  மலை ஏறி பச்சேந்திரி பால்  சாதனை  படைத்தார்.

1984 ஆம்  ஆண்டு  மே  மதம் 23 ஆம்  தேதி  8847.7 மீட்டர் உயரம்  உள்ள  எவரெஸ்ட் கொடுமுடியில்   இந்திய  தேசிய  கோடியை  பறக்கவிட்டார்.

1985ஆம்  ஆண்டு  மற்றொரு  குழுவுடன் தனது  மலையேற்றதை  தொடங்கினார் .அதே  போல்  அனைத்து  பெண்கள்கொண்ட  மலையேற்றக் குழுவிற்கு தலைமைதாங்கி சியாச்சின் மலைப்பகுதி வழியாக சுமார் 4500 கிலோ  மீட்டர் தூரம்  இமயமலைப்பகுதியில்  சாகச  மலையேற்றப்  பயணத்தை  மேற்கொண்டார்.

## விருதுகள்
* மலையேற்றத்தில்  பல்வேறு  சாதனைகளை படைத்த பச்சேந்திரி பாலுக்கு இந்திய அரசு 1985ஆம்  ஆண்டு பத்மஸ்ரீ விருதும் , 1986ஆம்  ஆண்டு அர்ஜுனா விருதும் வழங்கி கவுரவப்படுத்தியது.
* எவெரெஸ்ட் மலையில்  ஏறிய  முதல்  இந்திய பெண்  என்ற  சாதனை  மூலம்  அவரது  பெயர்  கின்னஸ் உலக சாதனைகள்   புத்தகத்திலும், லிம்கா சாதனைகள் புத்தகம்  புத்தகத்திலும் இடம்  பெற்றது.

## மேற்கோள்கள்


பகுப்பு:எவரெஸ்ட் மலையேறியோர்
பகுப்பு:உத்தராகண்டு நபர்கள்
பகுப்பு:1954 பிறப்புகள்
பகுப்பு:இந்திய மலையேற்ற வீரர்கள்
ஒளிக்கிளர்ச்சி

** ஒளிக்கிளர்ச்சி** (*photoexcitation*)  என்பது ஒளியணு உட்கவர்தலால் குவைய அமைப்பின் கிளர்ந்தநிலை உருவாக்கமாகும். இந்தக் கிளர்நிலை குவைய அமைப்பும் ஒளியணுவும் இடைவினை புரிவதால் ஏற்படுகிறது. ஒளியணுன் ஆற்றல் அதை ஏந்திச் செல்லும் ஒளியின் அலைநீளத்தைச் சார்ந்தமைகிறது. நீளமான ஒளியலைகளை உமிழும் பொருட்கள் குறைவான ஆற்றல் உள்ள ஒளியணுக்களையே உமிழ்கின்றன. மாறாக, குறுகிய ஒளியலைகளை உமிழும் பொருட்கள் கூடுதலான ஆற்றல் உல்ள ஒளியணுக்களை உமிழ்கின்றன. ஒளியணு குவைய அமைப்போடு இடைவினை புரியும்போது ஒளியின் அலைநீளமே இன்றியமையாததாகும். குறுகிய அலைகள் நீண்ட அலைகளை விடக் குவைய அமைப்புக்குள் கூடுதலான ஆற்றலைச் செலுத்தவல்லன.

ஒளி அயனியாக்கத்தை உருவாக்கத் தேவையான ஒளியணுவின் ஆற்றல் மிகத் தாழ்வாக உள்ளபோது, அணு, மூலக்கூற்று மட்டங்களில்  ஒளியணு உட்கவர்தலால் நிகழும் ஒளிக்கிளர்ச்சி ஒளிமின் வேதியியல் நிகழ்வாக அமைகிறது. ஒளியணு உட்கவர்தல் பிளாங்கின் குவையக் கோட்பாட்டின்படி அமைகிறது.

ஒளிக்கிளர்ச்சி ஒளிச்சமப்படியாக்கத்தில் முதன்மையான பங்காற்றுகிறது. இந்த நிகழ்வு பல்வேறு நுட்பங்களால் பயன்படுத்தப்படுகிறது:
*சாய-உணர்திறன் கொண்ட சூரியக்கலங்கள், மலிவான விலையில்லா சூரிய மின்கலங்களில் ஒளிச்சேர்க்கையைப் பயன்படுத்துகிறது. சூரிய மின்கலங்கள் முடிந்தவரை அதிக ஆற்றல் ஒளியணுக்களைப் பிடிக்கவும் உறிஞ்சவும் ஒரு பெரிய பரப்பளவை நம்பியுள்ளன. நீண்ட அலைநீளங்களுடன் ஒப்பிடும்போது குறுகிய அலைநீளங்கள் ஆற்றல் மாற்றத்திற்கு மிகவும் திறமையானவை, ஏனெனில் குறுகிய அலைநீளங்கள் அதிக ஆற்றல் நிறைந்த ஒளியணுக்களைக் கொண்டுள்ளன. குறைந்த அலைநீளங்களைக் கொண்ட ஒளி, சாய-உணர்திறன் கொண்ட சூரிய மின்கலங்களில் ஆற்றலை நீண்டதும், குறைந்த திறனுள்ளதுமான மாற்றத்தை ஏற்படுத்துகிறது.
*ஒளி வேதியியல்
*ஒளிப் பாயம்

*ஒருங்கொளி

*ஒளியியல் மூலம் உந்தப்பட்ட சீரொளிகள் ஒளிக்கிளர்ச்சியைப் பயன்படுத்துகின்றன, இதனால் ஒளிக்கதிர்களில் உள்ள அருட்டப்பட்ட அணுக்கள் சீரொளிகளுக்குத் தேவையான மிகப்பெரிய நேரடி-இடைவெளி ஆற்றலைப் பெறுகின்றன. சீரொளிகளில் பெரும்பாலும் பயன்படுத்தப்படும் பொருளான Ge கலவையில் உள்ள தலைகீழ்த் தொகையின் அடர்த்தி 1020செமீ−3 ஆக இருக்க வேண்டும், இது ஒளிக்கிளர்ச்சி மூலம் பெறப்படுகிறது. இந்த ஒளிக்கிளர்ச்சி அணுக்களில் உள்ள இலத்திரன்களை அருட்டப்பட்ட நிலைக்குக் கொண்டு செல்கிறது. அருட்டப்பட்ட நிலையில் உள்ள அணுக்களின் அளவு வழக்கமான தரை நிலையில் உள்ள அளவை விட அதிகமாக இருக்கும் தருணத்தில், தலைகீழ்த்தொகை ஏற்படுகிறது. செருமானியத்தால் ஏற்பட்டதைப் போன்ற இந்தத் தலைகீழ்த்தொகை, பொருட்கள் சீரொளிகளாகச் செயல்படுவதை சாத்தியமாக்குகிறது.

*ஒளிக்குறுமவியல் (*photochromic*) பயன்பாடுகள். ஒளிக்குறுமியம் ஒரு ஒளியணுவை உறிஞ்சுவதன் மூலம் ஒரு மூலக்கூறின் இரண்டு வடிவங்களின் மாற்றத்தை ஏற்படுத்துகிறது. எடுத்துக்காட்டாக, BIPS மூலக்கூறு (2H-l-benzopyran-2,2-indolines) ஒரு ஒளியணுவை உறிஞ்சுவதன் மூலம் திரான்சில் இலிருந்து cis ஆகவும் பின்புறமாகவும் மாற்ற முடியும்.

அணுக்கருவக ஒளிக்கிளர்ச்சி உட்கருவனையும் அணுக்கருவில் டெல்டா பேரியான் ஒத்திசைவுகளையும் ஏற்படுத்துகிறது. 

## மேற்கோள்கள்

பகுப்பு:ஒளி வேதியியல்
பகுப்பு:இயற்பியல் வேதியியல்
பகுப்பு:நிறமாலையியல்
மஞ்சள் புரட்சி

**மஞ்சள் புரட்சி** (Yellow revolution) என்பது இந்தியாவில் எண்ணெய் வித்துப் பயிர் உற்பத்தியை அதிகரிக்க இந்திய அரசு செய்த முயற்சியைக் குறிப்பிடுவதாகும். இத்திட்டம் 1986 முதல் 1990 வரையிலான காலகட்டத்தில் தொடங்கப்பட்டது. இத்திட்டத்தின் நோக்கமானது எண்ணெய் வித்துப் பயிர்களின் உற்பத்தியை அதிகரிக்கச் செய்தலேயாகும். இதற்காக வீரிய ஒட்டு இரக விதைகள் பயன்படுத்துதல் மற்றும் திருந்திய சாகுபடி மூலமாக எண்ணெய் வித்துப் பயிர்களின் சாகுபடியை அதிகரித்தல் போன்ற நடவடிக்கைகள் மேற்கொள்ளப்பட்டன.
### மஞ்சள் புரட்சி எண்ணெய்வித்துகள்
#. நிலக்கடலை
#. எள் 
#. சூரிய காந்தி
#. ஆமணக்கு
#. தென்னை
#. கடுகு
## மேற்கோள்கள்

பகுப்பு:துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
பகுப்பு:இந்தியாவில் வேளாண்மை
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
குறுக்கீட்டு விளைவு

அலைகளின் மேற்பொருந்துதல் காரணமாக ஒளிச்செறிவில் ஏற்படும் பகிர்வு குறுக்கீட்டு விளைவு எனப்படும்.

## தத்துவம்
குறுக்கீட்டு விளைவானது மேற்பொருந்துதல் தத்துவத்தின் அடிப்படையில் அமைந்தது.  இரண்டு அல்லது அதற்கு மேற்பட்ட அலைகள் ஒருங்கிணைந்தாற்போல் ஓர் ஊடகத்தின் வழியே செல்லும் போது, ஓர் அலையின் பரவுதல் மற்றவற்றினால் பாதிக்கப்படாமல், ஒவ்வொரு புள்ளியிலும் அதன் பாதிப்பை ஏற்படுத்தும். ஒரு புள்ளியின் மொத்த இடப்பெயர்ச்சி மற்ற தனித்தனி அலைகளின் இடப்பெயர்ச்சி வெக்டர்களின் கூடுதலுக்குச் சமமாகும். இதனையே மேற்பொருந்துதல் தத்துவம் என்கிறோம்.
**Y**1 மற்றும் **Y**2 என்பவற்றை தனி இடப்பெயர்ச்சிகளாகக் கொண்டால் தொகுபயன் இடப்பெயர்ச்சி,
**Y**=**Y**1+**Y**2

## ஓரியல் மூலங்கள்
சம அலைநீளமும் சமவீச்சும் கொண்டு ஒத்த கட்டம் அல்லது ஒரே கட்டவேறுபாட்டுடன் இரண்டு அலைகளை வெளிப்படுத்தும் ஒளி மூலங்கள் ஓரியல் மூலங்கள் ஆகும். இரண்டு தனித்தனியான ஒற்றைநிற ஒளிமூலங்கள் ஒரே அலைநீளம் கொண்ட அலைகளை வெளியிடும். ஆனால்,அவைகள் ஒரே கட்டத்தில் அமையாது. இவ்வகை மூலங்கள் ஓரியல் மூலங்கள் ஆகாது. ஏனெனில், அணுக்களால், ஒத்த கட்டத்திலுள்ள ஒளி அலைகளை வெளியிட முடியாது. இத்தகைய ஒளிமூலங்கள் ஓரியலற்ற மூலங்கள் எனப்படும்.

பகுப்பு:இயற்பியல்
தோட்டக்கலை தாவரவியல்

**தோட்டக்கலை தாவரவியல்** (Horticultural botany) என்பது தாவரவியல் வல்லுநர்களால் தற்போது பயிரிடப்படும் அலங்காரச் செடிகள் பற்றிய தாவரவியல் ஆய்வு ஆகும்
## தோட்டக்கலை தாவரவியல் வல்லுநர்கள்
தாவரவியல் பூங்காக்கள், நாற்றுமேடைகள், பல்கலைக்கழகத் துறைகள், அரசாங்க முகமை நிலையங்கள் ஆகியவற்றில் தாவரவியல் வல்லுநர்கள் பணியாற்றுகின்றனர். அவரவர் பணிகள் அவரவர் நோக்கத்திற்கு ஏற்றவாறு  மாறுபடும்.

## பணிகள்
* சாகுபடிக்குத் தேவையான புதிய தாவரங்களைத் தேடுதல்,
* சாகுபடித் தாவரங்களின் வகைப்பாடு மற்றும் தாவரவியல் பெயர்ச்சொல் தொடர்பான விசயங்களை பொது மக்கள் அறிய உதவுதல்
* இந்த விசயங்களில் மீது ஆராய்ச்சி நடத்தி;
* தோட்டக்கலை மலர்களின் பயிரிடப்பட்ட தாவரங்கள் மற்றும் குறிப்பிட்ட பிரதேசங்கள்  வரலாற்றை விவரிப்பது.
* புதிய  தாவர அறிமுகங்களைப் பதிவு செய்தல்,
* பயிரிடப்பட்ட தாவரங்களின் தரவுத்தளத்தைப் பராமரித்தல்,
* பயிரிடப்படும் தாவரங்களுக்கான அனைத்துலக பெயரிடல் முறைமைக் குறியீடு பெற்றுத்தருதல்,
## வெளி இணைப்புகள்
* The Garden Club of America: SCHOLARSHIPS and FELLOWSHIPS - Botany and Horticulture 

பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பகுப்பு:தோட்டக்கலை
பகுப்பு:தாவரவியல்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
ரிச்சார்டு ஈ. கட்கோசுக்கி

** இரிச்சார்டு ஈ. குத்கோசுக்கி** (*Richard E. Cutkosky*) (29 சூலை 1928 – 17 சூன் 1993) என்பவர் ஒரு இயற்பியலாளர். CMU, .

பகுப்பு:துகள் இயற்பியலாளர்கள்
பகுப்பு:கோட்பாட்டு இயற்பியலாளர்கள்
பகுப்பு:1928 பிறப்புகள்
பகுப்பு:1993 இறப்புகள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பிரிட்டன் பாசியியல் சங்கம்

**பிரிட்டன் பாசியியல் சங்கம்** (British Bryological Society) என்பது பிரையோ பைட்டுகள் பற்றிய ஆய்வுகளை ஊக்குவிக்கும் ஒரு கல்விசார் அமைப்பாகும். இது பிரயோபைற்று -மாஸ் மற்றும் ஈரலுருத் தாவரம்  பற்றிய ஆய்வுகளை ஊக்குவிக்கின்றது. இது ஜர்னல் ஆஃப் ப்ரோயாலஜி என்ற வெளியீட்டை வெளியிடுகிறது.

## மேற்கோள்கள்

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:தாவரவியல் குறுங்கட்டுரைகள்
குடுமியான்மலை வேளாண்மை கல்லூரி மற்றும் ஆராய்ச்சி நிலையம்

**வேளாண்மை கல்லூரி மற்றும் ஆராய்ச்சி நிலையம், குடுமியான்மலை  (AC&RI),** என்பது  தமிழக அரசால் 2014 ம் ஆண்டு ஆகத்து 25 ம் தேதி புதுக்கோட்டை மாவட்டத்தில் உள்ள குடுமியான்மலையில் நிறுவப்பட்ட ஒரு வேளாண் கல்லூரி ஆகும். இது தற்பொழுது கோயம்புத்தூரில் உள்ள தமிழ்நாடு வேளாண்மை பல்கலைக்கழகத்தின் கீழ் இயங்கிவருகிறது.
## குறிப்புகள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ்நாட்டில் வேளாண்மை
பெரியாளூர்

**பெரியாளூர்** (*Periyalur*) என்பது இந்தியாவின் தமிழ்நாடு மாநிலத்தில் உள்ள புதுக்கோட்டை மாவட்டம், அறந்தாங்கி வருவாய் மாவட்டத்தைச் சேர்ந்த பெரியாளூர் ஊராட்சிக்குட்பட்டதொரு சிற்றூராகும். இது அறந்தாங்கி தலைமை இடத்திலிருந்து 15 கி.மீ. தொலைவில் பட்டுக்கோட்டை செல்லும் சாலையில் அமைந்துள்ளது.

## புள்ளிவிபரங்கள்
2001 ஆம் ஆண்டு மக்கள்தொகைக் கணக்கெடுப்பின்படி பெரியாளூரின் மொத்த மக்கள்தொகை 1937. அதில் ஆண்கள் 1011 பெண்கள் 926 என கணக்கிடப்பட்டுள்ளது. மொத்த மக்கள்தொகையில் 1283 பேர் எழுத்தறிவு உள்ளவர்களாக கணக்கிடப்பட்டுள்ளனர்.

## கல்வி

அறந்தாங்கி தாலுகாவில், பெரியாளூர், கல்வியில் வளர்ந்த கிராமமாகும். கிராமத்தில் 90% மக்கள் கல்வியறிவு பெற்றுள்ளனர். 30% பெரியாளூர் மாணவர்கள் பொறியியல் படிப்பு படிக்கின்றனர். இங்கு 10 ஆம் வகுப்பு வரை உள்ள அரசு உயர்நிலைப் பள்ளி உள்ளது.

## கோவில்கள்

ஸ்ரீ காளியம்மன் கோவில், ஸ்ரீ முத்துமாரியம்மன் கோவில், ஸ்ரீ விநாயகர் கோவில், ஸ்ரீ முத்துலிங்க அய்யனார் சுவாமி கோவில், ஸ்ரீ கரும்பர் சுவாமி கோவில், ஸ்ரீ வீரபத்திரர் சுவாமி கோவில், ஸ்ரீ அய்யனார் சுவாமி கோவில் மற்றும் ஸ்ரீ குலவதி அம்மன் கோவில் முதலிய கோவில்கள் இங்குள்ளன. ஒவ்வொரு வருடமும், சித்திரை மாதத்தில் தேரோட்டம் நடைபெறுகிறது.

## போக்குவரத்து
பேருந்து வசதிகள் உள்ளன. அறந்தாங்கியில் இருந்து கீரமங்கலம் வழியாக பட்டுக்கோட்டை செல்லும் வழித்தடத்தில் பெரியாளூர் உள்ளது.

## மேற்கோள்கள்

பகுப்பு:புதுக்கோட்டை மாவட்டத்திலுள்ள ஊர்களும் நகரங்களும்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ஜெமினிட்

thumb|ஜெமினிட்
**ஜெமினிட்** (Geminids) என்பது ஜெமினி நட்சத்திரக்கூட்டத்தில் பாெழியும் விண்கல் மழையைக் குறிப்பிடுவது ஆகும். இது ஒரு அபுா்வ நிகி்ழ்வாக கருதப்படுகிறது. திசம்பா் மாத மத்தியில் இந்த விண்கல் மழை பாெழிவு அதிகமாக இருக்கும்.

## மேற்காேள்கள்

பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
பகுப்பு:எரிகற் பொழிவுகள்
பகுப்பு:திசம்பர்
உறைகுளிர் புறத்துறிஞ்சல்

**உறைகுளிர் புறத்துறிஞ்சல்** (*Cryo-adsorption*) நீரகத்தைத் தேக்கும் ஒரு வழிமுறையாகும். இம்முறையில் வளிம நீரகம்(ஐதரசன்) உறை வெப்பநிலைகளில் (150—60&nbsp;கெ) செயலாக்கக் கரிமம் எனும் புரைமிகு பொருளால் உறிஞ்சப்படுகிறது. கிடைக்கும் தேக்க அடர்த்தி, நீர்ம நீரக (LH2) தேக்க அமைப்புகளுக்கும் அமுக்கிய நீரக (CGH2) தேக்க அமைப்புகளுக்கும் இடையில் அமைகிறது.

## மேற்கோள்கள்
 

## வெளி இணைப்புகள்
* Hydrogen cryo-adsorption; comparing low pressure and isosteric heats

பகுப்பு:கடுங்குளிரியல்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:பிரித்தல் செயல்முறைகள்
பகுப்பு:ஐதரசன் சேமிப்பு
ஜியோட்டோ

**ஜியோட்டோ** (*Giotto*) என்பது ஐரோப்பிய விண்வெளி நிறுவனத்தால் ஹாலே என்ற வால் நட்சத்திரத்தை ஆய்வு செய்ய அனுப்பப்பட்ட ஒரு செயற்கைக்கோள் ஆகும். இந்தச் செயற்கைக்கோள் 1985ஆம் ஆண்டு விண்ணில் செலுத்தப்பட்டது. ஒரு வால் நட்சத்திரத்தை ஆராய அனுப்பப்பட்ட முதல் செயற்கைக்கோள் இதுவாகும். இந்தச் செயற்கைக்கோள் அந்த நட்சத்திரத்திலிருந்து 596 கிலாேமீட்டா் தாெலைவு வரை நெருங்கிச் சென்று ஆய்வு நடத்தியது. இது வரை எந்தச் செயற்கைக்கோளும் இந்த அளவுக்கு நெருக்கமாக எந்த நட்சத்திரத்தையும் ஆய்வு செய்ததில்லை.

## மேற்கோள்கள்

## மேற்கோள்கள்

பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
பகுப்பு:வால்வெள்ளிகளை நோக்கிய பயணங்கள்
செரியலூர்

**செரியலூர்** (*Seriyaloor*) என்பது இந்தியாவில் தமிழ்நாட்டின் புதுக்கோட்டை மாவட்டத்தில் ஆலங்குடி வட்டத்தைச் சேர்ந்த ஒரு கிராமம் ஆகும். செரியலூர் ஆலங்குடியிலிருந்து 20 கி.மீ. தொலைவில் அமைந்துள்ளது. இதில் செரியலூர் இனாம், செரியலூர் செமீன் என இரண்டு ஊராட்சிகள் உள்ளன. இது விவசாயம் சார்ந்து வாழும் பகுதியாகும். இவ்வூரின் வணிகமயமாகத் திகழ்வது அருகில் உள்ள கீரமங்கலம் பேரூராட்சி ஆகும். இந்த ஊரில் மிகப்பெரிய மாரியம்மன் கோவில் ஒன்று அமைந்துள்ளது.

## மேற்கோள்கள்

பகுப்பு:புதுக்கோட்டை மாவட்ட ஊராட்சிகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
இரட்டை விண்மீன்குழு

**இரட்டை விண்மீன்குழு** (*Gemini  constellation*)  என்பது ஓரையாகும் விண்மீன்குழுக்களில் ஒன்றாகும். இது வட அரைவிண்கோளத்தில் அமைந்துள்ளது. இது தால்மி விவரித்த 48 விண்மீன்குழுக்களின் ஒன்று; இது இனறு விவரிக்கப்படும் 88 விண்மீன்குழுக்களில் ஒன்றாகும்.  இது இலத்தீன மொழியில் இரட்டையர் எனவும் கிரேக்க தொன்மவியலில் சாசுட்டர், போலக்சு ஆகிய இரட்டையரைக் குறிக்கிறது. இதன் தொன்மை வானியல் குறியீடு  (♊︎) ஆகும்.
## இருப்பிடம்

## மேற்காேள்கள்

## தகவல் வாயில்கள்
*
*.
* Princeton: Princeton University Press. .

## வெளி இணைப்புகள்

*The Deep Photographic Guide to the Constellations: Gemini
*Astrojan Astronomical Picture Collection: The clickable Gemini
*WikiSky: Gemini constellation
*Ian Ridpath's Star Tales: Gemini
*APOD Pictures of Gemini and Deep Sky Objects:
:#A Spring Sky Over Hirsau Abbey
:#The Eskimo Nebula from Hubble
:#The Medusa Nebula
:#Open Star Clusters M35 and NGC 2158
:#NGC 2266: Old Cluster in the NGC
*Warburg Institute Iconographic Database (medieval and early modern images of Gemini)
ராசேந்திரபுரம்

**இராசேந்திரபுரம்** என்பது இந்தியாவின் தமிழ்நாடு மாநிலத்தில் புதுக்கோட்டை மாவட்டத்தில் உள்ள அறந்தாங்கி ஒன்றியத்தைச் சேர்ந்த கிராமம் ஆகும். இது அறந்தாங்கி வருவாய் மாவட்டத்தில் இருந்து 6 கி.மீ. தொலைவில் அமைந்துள்ளது. இவ்வூரில் இசுலாம் இன மக்கள் அதிகம் வசிக்கின்றனர். இங்கு நைனாமுகம்மது மகளிா் கலை அறிவியல் கல்லூரி, எம்.எஸ். பல்தொழில்நுட்பக் கல்லூரி ஆகியவை உள்ளன.

## இராசேந்திரபுரம் ஊராட்சியின் ஊர்கள்
# எருக்கலக்கோட்டை
# இராஜேந்திரபுரம்
# காக்காக்காடு
# புதுக்குடியிருப்பு
# குருந்திரக்கோட்டை

## புள்ளிவிபரம்
2001 ஆம் ஆண்டு மக்கள்தொகைக் கணக்கெடுப்பின்படி இவ்வூரின் மொத்த மக்கள்தொகை 3528 பேர் ஆகும். அதில் ஆண்கள் 1768 பேர், பெண்கள் 1760 பேர். மொத்த மக்கள்தொகையில் எழுத்தறிவு பெற்றவர்கள் 2107 பேர்.

## மேற்கோள்கள்

பகுப்பு:புதுக்கோட்டை மாவட்ட ஊராட்சிகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ஆசீர்வாதம் ஆச்சாரி

**ஆசீர்வாதம் ஆச்சாரி**, தமிழ்நாட்டின் திருச்சிராப்பள்ளி மாவட்டத்தைச் சேர்ந்தவர். இவரின் தந்தை பெயர்   ராஜலிங்கம் மனா ஜோசப்.

## அரசுப் பணிகளில்
1992 மார்ச் மாதம் இந்திய இரயில்வே துறையில் சுருக்கெழுத்தாராகப்  (Steno Typist) பணியில் சேர்ந்தவர். 2004ல் ஒன்றிய அரசுப்பணியாளர் தேர்வாணையத் தேர்வில் தேர்ச்சி பெற்று, இந்திய இரயில்வே துறையில், பிரிவு அதிகாரியாகச் (Section Officer) சேர்ந்தார். 1999ல் இந்திய அரசின் ஊரக வளர்ச்சித் துறை அமைச்சரின் கூடுதல் தனிச் செயலாளராக  சேர்ந்து, பிறகு அக்டோபர் 2000ல் சுகாதாரத் துறை அமைச்சரின் கூடுதல் தனிச் செயலாளராக மாற்றப்பட்டு, 2004 டிசம்பர் வரை பணிபுரிந்துள்ளார்.

2004 பொதுத் தேர்தல் முடிந்தவுடன், ஆ. ராசா, சுற்றுப்புறச் சூழல் துறை கேபினெட் அமைச்சராகப் பொறுப்பேற்ற பின்னர், 1 சனவரி 2006 முதல் ஆ.ராசாவின் கூடுதல் தனிச் செயலாளராக நியமிக்கப்பட்டார். 2007 மே, 2007ல்  ஆ.ராசா தொலைத் தொடர்புத் துறை அமைச்சராகப் பொறுப்பேற்றப் போது, ஆசிர்வாதம் ஆச்சாரி,  ஆ.ராசாவின் விருப்பப்படி, சுற்றுச் சூழல் துறையில் இருந்து தொலைத் தொடர்புத் துறைக்கு மாற்றம் செய்யப்பட்டு, ஆ.ராசாவின் கூடுதல் தனிச் செயலாளராக நியமிக்கப்பட்டார்.

29 அக்டோபர் 2008ல் ஆசிர்வாதம் ஆச்சாரி மீண்டும் இந்திய இரயில்வே துறைப் பணியில் சேர்ந்தார்.

இரண்டாம் தலைமுறை அலைக்கற்றை முறைகேடு வழக்கில், ஆசிர்வாதம் ஆச்சாரியின் வாக்குமூலம், சிபிஐ நேரடி சாட்சியமாக எடுத்துக் கொண்டுள்ளது.

## அரசியல்
இந்திய இரயில்வே பணியிலிருந்து விலகிய ஆசிர்வாதம் ஆச்சாரி, 2016ல் சுப்பிரமணியன் சுவாமி முன்னிலையில் பாரதிய ஜனதா கட்சியில் இணைந்தார்.
பின்னர் ஆசிர்வாதம் ஆச்சாரி பாரதிய ஜனதா கட்சியின் தேசிய செயற்குழு உறுப்பினராக செயல்படுகிறார்.

மேலும் இந்திய இரயில்வேயில் மேம்பாட்டுக்குழு உறுப்பினராக உள்ள ஆசீர்வாதம் ஆச்சாரியின்  முயற்சியால், தென்னக இரயில்வே வழங்கும் பயணச்சீட்டுகளில் தமிழ் மொழியும் இடம் பெறுமாறு நடவடிக்கை எடுத்துள்ளார்.

## மேற்கோள்கள்


பகுப்பு:வாழும் மக்கள்
பகுப்பு:திருச்சி மாவட்ட மக்கள்
பகுப்பு:தமிழ்நாட்டைச் சேர்ந்த பாரதிய ஜனதா கட்சி அரசியல்வாதிகள்
சான்ஜோவாகின் குறைபாடு

**சான் ஜோவாகின் குறைபாடு** (San Joaquin Fault) என்பது கலிபோர்னியாவின் மத்திய பள்ளத்தாக்கின் நிலப்பகுதியில் காணப்படும் புவியியல் அமைப்பு ஆகும். சான் ஜோவாகின் கிழக்குப் பகுதியில் வண்டல் மண் ஓட்டம் இருப்பதாக அறியப்படுகிறது. இந்த மண் ஓட்டமுறையானது தொடக்க கால ஹோலோசீன் அல்லது பிந்தைய பிலிசுடோசின் காலத்தில் படிவுருவாக்கம் ஆகியிருக்கக்கூடும்.

## மேற்கோள்கள்

பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பகுப்பு:கலிபோர்னியப் புவியியல்
சாருபாலா தொண்டைமான்

**ராணி சாருபாலா ராஜம்மணி ஆயி சாஹிப்** (*Rani Sarubala Rajammani Ayi Sahib*) என்கிற பெயரால் அறியப்படும் **மேயர் சாருபாலா தொண்டைமான்** ஒரு இந்திய அரசியல்வாதியும், புதுக்கோட்டை அரச குடும்ப உறுப்பினரும் ஆவார். அமமுகவின் அமைப்புச் செயலாளராக உள்ளார். திருச்சிராப்பள்ளி மாநகராட்சியின் நகரத்தந்தையாக இரண்டு முறை (2001 மற்றும் 2005) தேர்ந்தெடுக்கப்பட்ட இவர் to 2009. , திருச்சி அலகு தமிழ் மாநில காங்கிரசு தலைவராக சிறிது காலம் இருந்தார். அவர் தமிழ் மாநில காங்கிரசிலிருந்து விலகி, 15 செப்டம்பர் 2016 அன்று அதிமுகவில் ஜெ. ஜெயலலிதா முன்னிலையில் இணைந்தார். ஜெயலலிதா மறைவிற்கு பிறகு கட்சி இரண்டாக பிளவுபட்ட பிறகு அம்மா மக்கள் முன்னேற்றக் கழகத்தின் கழக அமைப்பு செயலாளர் மற்றும் திருச்சி, பெரம்பலூர் நாடாளுமன்ற தொகுதி பொறுப்பாளராக பணியாற்றினார்.

இவர் திருச்சி மாநகராட்சிக்கு 2001 மற்றும் 2005 ஆகிய ஆண்டுகளில் இரண்டு முறை நகரத் தந்தையாகத் தேர்ந்தெடுக்கப்பட்டவர். தொடக்க காலத்தில் இந்திய தேசிய காங்கிரசு கட்சியில் இருந்த இவர், இடையில் திருச்சி மாவட்ட  தமிழ் மாநில காங்கிரசு கட்சியின் தலைவராகவும் பதவி வகித்தார். 2016 ஆம் ஆண்டு செப்டம்பர் 15 முதல் தமிழ் மாநில காங்கிரஸ் கட்சியில் இருந்து விலகி அ.இ.அதிமுக கட்சியில் ஜெ. ஜெயலலிதா முன்னிலையில் இணைந்தார்.

## சொந்த வாழ்க்கை
சாருபாலா 1958 ஆம் ஆண்டு அக்டோபர் 7 ஆம் தேதி பிறந்தார். இவர் தத்துவயியலில் முதுகலைப்பட்டம் பெற்றவர். புதுக்கோட்டை அரச குடும்ப விளையாட்டுச் சங்கத்தின் தலைவரும், தமிழ்நாடு துப்பாக்கி சுடுதல் சங்கத்தின் துணைத் தலைவருமான புதுக்கோட்டை அரச இல்லத்தின் தற்போதைய தலைவருமான இரா. ராஜகோபால தொண்டைமானை மணந்தார். இவர்களுக்கு ரா. பிருத்விராஜ் தொண்டைமான் என்ற மகனும், ரா. ராதா நிரஞ்சனி என்ற மகளும் உள்ளனர்.

## அரசியல்
2009 மற்றும் 2014 மக்களவைத் தேர்தல்களின் போது, திருச்சிராப்பள்ளி மக்களவைத் தொகுதியில் போட்டியிட்டு அண்ணா திராவிட முன்னேற்றக் கழகத்தின் ப. குமாரிடம் முறையே 4,335 வாக்குகள் மற்றும் 1,00,300 வாக்குகள் வித்தியாசத்தில் தோல்வியடைந்தார். பின்னர் 2019 நாடாளுமன்றத் தேர்தலில் திருச்சிராப்பள்ளி தொகுதியில் அமமுக வேட்பாளராகப் போட்டியிட்டு தோல்வியடைந்தார்.

## மேற்கோள்கள்

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:புதுக்கோட்டை மாவட்ட மக்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
அரிசி மாவு

**அரிசி மாவு (Rice flour** (also **rice powder**) என்பது  அரிசியில் இருந்து செய்யப்படும் மாவு ஆகும்.

## தயாரிப்பு
அரிசி மாவு வெள்ளை அரிசி அல்லது பழுப்பு அரிசியில் இருந்து தயாரிக்கப்படுகிறது.   மாவு செய்ய, நெல்லிலிருந்து உமி நீக்கப்படு பெறப்பட்ட, அரிசியில் இருந்து அரிசி மாவு தயாரிக்கப்படுகிறது. தமிழ்நாட்டில் பாரம்பரியமாக பசையாக அரைக்கப்படும் அரிசியானது கைகளால் உரலில் அல்லது இயந்திர உரலில் அரைக்கப்படுகிறது. தூள் அரிசி மாவானது ஊறவைக்கப்பட்ட அரிசியை அதில் படிந்துள்ள ஈரத்தைப் போக்கி உரலில் உலக்கைக் கொண்டு இடித்து செய்யப்படுகிறது, அல்லது அதற்கென பிரத்தியேகமாக உள்ள அரவை இயந்திரத்தில் பணம் செலுத்தி அரைத்துக்கொண்டு வருகின்றனர்.

## வகைகள்
சப்பானில் அரிசிமாவை கோமிகோ(  (米粉)
என்று அழைக்கப்படுகிறது இது இரண்டு வகைகளில் பசையாகவும், தூளாகவும் கிடைக்கிறது.  
## பயன்கள்
பசையாக அரைக்கப்படும் அரிசி மாவு இட்டலி, தோசை போன்ற உணவுப் பெருட்களுக்கு மூலப் பொருளாக உள்ளது. பசைத்தன்மையற்ற தூளாக உள்ள அரிசி மாவானது  கொழுக்கட்டை, அக்கி ரொட்டி மாவிளக்கு போன்றவற்றைச் செய்ய பயன்படுத்தப்படுகிறது. சிலர் அரிசி மாவைக்கொண்டு மாக் கோலம் இடுவர் இந்த மாக்கோலத்தில் உள்ள அரிசி மாவு எறும்பு உள்ளிட்ட பூச்சிகளுக்கு உணவாகட்டும் என்ற எண்ணத்தில் மாக்கோலம் இடப்படுகிறது.

## மேற்கோள்கள்

Category:Articles containing Japanese-language text
பகுப்பு:நெல்
பகுப்பு:மூலப்பொருள்கள்
மங்காவிளை

**மங்காவிளை** (*Mangavilai*) இந்தியாவின் தமிழ்நாடு மாநிலம் கன்னியாகுமரி மாவட்டத்திலுள்ள ஒரு சிறிய சிற்றூராகும். தர்மபுரம் பஞ்சாயத்திற்கு உட்பட்ட மங்காவிளை நாகர்கோவிலிலிருந்து 9 கி.மீ தொலைவில் அமைந்திருக்கிறது. மங்காவிளை என்பதற்கு "அழியாத புகழ்" என்பது பொருளாகும். இங்கு சுமார் 1000 மக்கள் வசிக்கின்றனர். இக்கிராமத்தின் வடக்கே பிலாவிளையும் கிழக்கே பூப்பதியும் தெற்கே காளியாயன்விளையும் மேற்கில் புதூரும் பனவிளையும் எல்லைக் கிராமங்களாக அமைந்துள்ளது. இக்கிராமம் தர்மபுரம் ஊராட்சிக்கு உட்பட்டது.

அரபிக்கடலிலிருந்து 1 கி.மீ. தொலைவில் மங்காவிளை அமைந்துள்ளது. இது மாவட்டத் தலைமையகமான நாகர்கோவிலிலிருந்து 9 கி.மீ. தொலைவிலும், இந்தியாவின் தென்கோடியான கன்னியாகுமரியிலிருந்து 20 கி.மீ. தொலைவிலும் உள்ளது.

## கோயில்கள்
இடது|thumb|200x200px|மங்காவிளை சிவ சுடலை மாட சுவாமி திருக்கோயில்
மங்காவிளை கிராமத்தில் மையத்தில்  "சிவ சுடலை மாட சுவாமி  திருக்கோவில்" அமைந்துள்ளது. இந்த சிவ சுடலை மாட சுவாமி திருக்கோவில் பழமை வாய்ந்ததாகவும் பல சிறப்புகளை பெற்றுள்ளது. இந்த மங்காவிளை "சிவ சுடலை மாடன்" மங்காவிளை மக்களின் மன்னாகவும் காவல் தெய்வமாகவும் , கேட்ட வரங்களை அள்ளித்தரும் கொடை வள்ளலாக அரச மரத்தினை கோபுரமாக்கி நிற்கின்றார். இக்கோயிலுக்கு வடக்கே அருணாச்சலேசுவரர் கோயிலும், மேற்கில் அய்யா வைகுண்டர் நிழல் தாங்கலும்,  இசக்கியம்மன் கோயில்களும் அமைந்துள்ளன.

## காலநிலை
கோடையில் நிலவும் பெரும வெப்பநிலை 30 செ. ஆகும். மங்காவிளையில் வடகிழக்கு, தென்மேற்கு  ஆகிய இருபருவ மழையும் பொழிகிறது.

## சமூகநல மன்றங்கள்
* நேதாஜி இளைஞர் நற்பணி மன்றம், மங்காவிளை.
* பிரம்மசக்தி மகளிர் மன்றம், மங்காவிளை 

## இதனையும் காண்க
* எம். சி. பாலன்

## மேற்கோள்கள்

## வெளி இணைப்புகள்
*Mangavilai public website
*Kanyakumari District Website
*Plastics Free Kanyakumari
*Puthoor-Junction
*Private website
*This is a private website of Mr. G Rajasekaran
*Schools in Kanyakumari District
*An Overview about Kanyakumari

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள கிராமங்கள்
அன்னபூரணி தேவி கோவில்

**அன்னபூரணி தேவி கோயில்** (), வட இந்தியாவின் புனித நகரமான வாரணாசியில் உள்ளது. இந்து மதத்தில் இந்த கோவிலுக்கு மிகுந்த சிறப்பு உள்ளது.  இந்த கோவில் பெண்தெய்வம் அன்னபூரணிதேவிக்காகக் கட்டப்பட்டது. அன்னபூரணி ஓர் இந்து மதக் கடவுள். பார்வதி தேவியின் ஒரு வடிவமாகவும் இவரை கருதுவர். 1729 ஆம் ஆண்டில் மராட்டிய பேஷ்வா பாஜிராவால் கட்டப்பட்ட கோவில் இது. 

## கட்டுமானம்
அன்னபூரணி தேவி மந்திர் நகாரா கால கட்டிடக்கலைக்கு சான்றாகும்.  பெரிய தூண்களைக் கொண்ட தாழ்வாரத்தில் தேவியின் படத்தை வைத்திருக்கின்றனர். இங்கு இரண்டு அன்னபூரணி சிலைகள் இருக்கின்றன. ஒன்று தங்கத்தினால் செய்யப்பட்டது. மற்றொன்று பித்தளையால் செய்யப்பட்டது. பித்தளையால் செய்யப்பட்ட சிலை தினமும் தரிசனம் கிடைக்கும். தங்கச் சிலை தரிசனம் வருடத்திற்கு ஒருமுறை தீபாவளிக்கு முந்தின நாள் கிடைக்கும். 

## மத நம்பிக்கை
இந்து புராணத்தின்படி அன்னபூரணி துர்கா தேவியின் எட்டாவது வடிவம். வெள்ளை ஆடை அணிந்து அழகாக வீற்றிருப்பார். 

## இடம்
இது வாரணாசி இரெயில் நிலையத்திலிருந்து 5 கிமீ தொலைவில் அமைந்துள்ளது.

## இதனையும் காண்க
* அன்னபூரணி
## சான்றுகள்

பகுப்பு:வாரணாசி

பகுப்பு:வாரணாசி மாவட்டத்தில் உள்ள கோயில்கள்
பகுப்பு:இந்திய இந்துக் கோயில்கள்
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:உத்தரப் பிரதேச இந்துக் கோயில்கள்
இளங்கடை

**இளங்கடை** என்பது தமிழ்நாட்டின் கன்னியாகுமரி மாவட்டத்தின், நாகர்கோயில் நகராட்சிக்கு உட்பட்ட பகுதியாகும். முன்னர் இது சிற்றூராக இருந்தது. பின்னர் நாகர்கோயில் நகராட்சியுடன் இணைக்கப்பட்டது. இது நாகர்கோவிலிலிருந்து 3 கி. மீ. தொலைவில் அமைந்துள்ளது. கன்னியாகுமரி கடற்கரையிலிருந்து 18 கி.மீ தொலைவில் உள்ளது. இளங்கடையிலிருந்து 5 கி. மீ. தொலைவில் சொத்தவிளை கடற்கரையும், 10 கி. மீ. தொலைவில் சங்குதுறை கடற்கரையும் உள்ளது. இங்குள்ள பெருவாரியான குழந்தைகள் நாகர்கோவிலுக்கு சென்று கல்வி கற்கின்றனர். இளங்கடைக்கு மிக அருகில் சதாவதானி செய்குதம்பி பாவலர் அரசு மேல்நிலைப்பள்ளி உள்ளது.

## மேற்கோள்கள்

பகுப்பு:பிற மொழி வார்த்தைகளைக் கொண்ட கட்டுரைகள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள கிராமங்கள்
மேலராமன்புதூர்

**மேலராமன்புதூர்** (Melaramanputhur) என்பது இந்தியாவில் தமிழ்நாட்டிலுள்ள கன்னியாகுமரி மாவட்டத்தின் நாகர்கோவில் நகராட்சிக்கு உட்பட்ட ஓர் ஊராகும். இது இராமன்புதூரில் இருந்து 2 கி.மீ. தொலைவில் மேற்கே உள்ளது.

## மேற்கோள்கள்


பகுப்பு:கன்னியாகுமரி மாவட்டத்திலுள்ள கிராமங்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பூவற்றக்குடி

**பூவற்றக்குடி** என்பது இந்தியாவில் உள்ள தமிழ்நாடு மாநிலத்தின் புதுக்கோட்டை மாவட்டம் அறந்தாங்கி ஒன்றியத்தில் உள்ள பூவற்றக்குடி ஊராட்சிக்குட்பட்ட ஒரு சிற்றூராகும். 

## மக்கள் தொகை
2001 ம் ஆண்டு மக்கள்தொகைக் கணக்கெடுப்பின்படி இவ்வூரின் மொத்த மக்கள்தொகை 2802 ஆகும். அதில் ஆண்கள் 1425 பெண்கள் 1377 என கணக்கெடுக்கப்பட்டுள்ளது. மொத்த மக்கள்தொகையில் எழுத்தறிவு பெற்றவர்கள் எண்ணிக்கை 1970 ஆகும்.

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:புதுக்கோட்டை மாவட்டத்திலுள்ள கிராமங்கள்
இரங்கூன் மல்லி

thumb|இரங்கூன் மல்லி
**இரங்கூன் மல்லி** (*Combretum indicum*) என்பது என்பது வெப்பமண்டல ஆசியாவை பூர்வீகமாகக் கொண்ட சிவப்பு நிறப் பூக்களைக் கொண்ட ஒரு கொடியாகும். இருவித்திலைத் தாவரமான இது மலாய் நாட்டை சேர்ந்தது. இச்செடி, சுவர், தூண், கம்பம், தட்டி, செய்ற்கை வளைவு முதலியவற்றின் மீது பெரிய அளவில் கொடிபோல் படர்ந்து வளரக்கூடியது. தோட்டங்களிலும், சோலைகளிலும் விரும்பி வளர்க்கப்படுகிறது. இரங்கூன் மல்லி, கடல் மட்ட இடங்களில், பூங்காக்களில் மிகுந்து காணப்படுகிறது.

## இயல்புகள்
இரங்கூன் மல்லி கொடியானது சுமார் 2.5 மீட்டர் முதல் 8 மீட்டர் வரை உயரம் வரை வளரக்கூடியது. இலைகள் நீள்வட்ட வடிவில் கூர்மையான முனை மற்றும் வட்டமான அடிப்பகுதியுடன் இருக்கும். இவை 7 முதல் 15 சென்டிமீட்டர் வரை வளரும். மேலும், இலையின் அமைவு எதிர்மாறாக இருக்கும். மலர்கள் மணமுடையன, குழல் வடிவின இவற்றின் நிறம் வெள்ளை நிறத்திலிருந்து இளஞ்சிவப்பு வரை மாறுபடும். இதனுடைய கனி 30 முதல் 35 வரை மிமீ நீளத்துடன் நீள்வட்ட வடிவமானது. பழம் முதிர்ச்சியடையும் போது வாதுமை போன்ற சுவை கொண்டது.

இச்செடியின் மலர்கள் ஓரளவு பெரியதாகவும், வெள்ளை, ஆரஞ்சு,சிவப்பு ஆகிய வண்ணங்களில் காணப்படும். இது நிறம் மாறும் தன்மை கொண்டது. நீண்ட அல்லது முட்டை வடிவில் இலைகள் காணப்படும். இலை நரம்புகள் வலை அமைப்பு உடையது. மலர்கள் இருபாலானவை. புல்லிவட்ட இதழ்கள் 5 ஒன்று சேர்ந்து சூலப்பைக்கு மேல் குழாய் போன்று அமைந்துள்ளது. அல்லி வட்டம் 5 தனி இதழ்களால் ஆனது. 5 குட்டையான மகரந்தங்கள் உள்ளது.

இரங்கூன் மல்லி கொடியானது பிலிப்பீன்சு, இந்தியா, பாக்கித்தான் மற்றும் மலேசியாவின் முட்காடுகளில் அல்லது இரண்டாம் நிலை காடுகளில் காணப்படுகிறது. இது வங்காளதேசம், மியான்மர், வியட்நாம் மற்றும் தாய்லாந்து போன்ற வெப்பமண்டல பகுதிகளில் பயிரிடப்பட்டு இயற்கையாக்கப்பட்டது.

### பயன்கள்
விதைகள் குடற்புழுக்கொல்லியாக பயன்படுகிறது. இலைச்சாறு வயிறு வீக்கத்தை கட்டுப்படுத்தக்கூடியது. வறுக்கப்பட்ட விதைகள் வைற்றுப்போக்கிற்கும், காய்ச்சலுக்கும், மருந்தாக பயப்படுகிறது. விதைகளை தேய்த்து தேனுடன் கலந்து குழந்தைகளுக்கு கொடுத்தால் உருளைப்புழு கோளாறு, ஊசிப்புழு நோய்த் தொற்று ஆகியவை நீங்கும்.

## மேற்கோள்கள்

பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
பகுப்பு:தாவர வகைகள்
பகுப்பு:தகவற்பெட்டி தேவைப்படும் தாவரவியல் கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
பகுப்பு:தமிழ்நாட்டின் தாவரங்கள்
மூலச்சல்

**மூலச்சல்** (Moolachel) என்பது தமிழ்நாட்டின் கன்னியாகுமரி மாவட்டத்தில் உள்ள ஒரு கிராமமாகும். இங்குள்ள  மக்களின் முக்கியத் தொழில் விவசாயம் ஆகும். இவ்வூரின் நடுவில் உறாக்கர் நினைவு தேவாலயம் ஒன்று உள்ளது. சுயஉதவிக்குழுக்கள் மூலமாக மக்கள் ஒன்றிணைந்து உழைத்து வாழ்கின்றனர். எல்லா மதத்தைச் சார்ந்த மக்களும் இங்கு வசிக்கிறார்கள். மரங்களும் செடி கொடிகளும் நிறைந்து இவ்வூர் அழகாக காட்சியளிப்பதற்கு காரணம் இங்கு செல்லும் கால்வாய் தான். மூலச்சல் என்பது பத்மநாபபுரம் அரண்மனைக்கு அருகில் அமைந்துள்ளது. தக்கலை, நாகர்கோவில், மார்த்தாண்டம் ஆகியவை அருகாமை நகரங்களாகும். பழங்காலத்தில் இவ்வூர் சிலம்பாட்டத்திற்கு புகழ்பெற்ற ஊராக திகழ்ந்துள்ளது.

## வெளிப்புற இணைப்பு

* Google Earth Location 

பகுப்பு:கன்னியாகுமரி மாவட்டத்திலுள்ள கிராமங்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்